**Vojenské športové centrum** Počet listov:

**DUKLA Banská Bystrica**  Prílohy:

č. VŠC-159-6/2020

**VÝZVA NA PREDLOŽENIE CENOVEJ PONUKY**

|  |
| --- |
| Zákazka podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. |
|  |  |  |  |
|  |  |  |  |

**Základné údaje pre poskytnutie informácie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Identifikačné údaje verejného obstarávateľa:**

Názov: Vojenské športové centrum DUKLA Banská Bystrica

 (ďalej len „ VŠC“)

Sídlo: Hutná 3, 974 04 Banská Bystrica

Zastúpená: pplk. Mgr. Roman Benčík - riaditeľ

IČO: 00800520

DIČ: 2021075309

Kontaktná osoba:  Ing. Vladimíra Weissová

Telefón: 0903 568 028

E-mail: weissova@dukla.sk

**2. Názov predmetu zákazky:**

|  |
| --- |
| ***„Súčiastky naturálneho odievania pre profesionálnych vojakov*** ***VŠC DUKLA Banská Bystrica - obuv “*** |

**3. Opis a rozsah predmetu zákazky:**

Predmetom zákazky je nákup súčiastok naturálneho odievania pre profesionálnych vojakov VŠC DUKLA Banská Bystrica, konkrétne služobnej a športovej obuvi v zmysle príloh tejto Výzvy.

**4. Druh zákazky:** tovar

**5. Miesto dodania:** Vojenské športové centrum DUKLA Banská Bystrica, Hutná 3, 974 04 Banská Bystrica

**6. Spoločný slovník obstarávania (kód CPV):**

18800000-7 - Obuv

18832000-0 – Špeciálna obuv

18820000-3 – Športová obuv

**7. Predpokladaná hodnota zákazky: 10 659,33 € bez DPH**. VŠC nie je platiteľom dane z pridanej hodnoty.

**8. Zdroje financovania:** Predmet zákazky bude financovaný z rozpočtu VŠC. Verejný obstarávateľ neposkytuje preddavok ani zálohovú platbu.

**9. Rozdelenie predmetu zákazky:** NIE

**10. Variantné riešenia:** Uchádzačom sa nepovoľuje predložiť variantné riešenia vo vzťahu k požadovanému predmetu zákazky.

**11. Lehota a podmienky na predloženie cenovej ponuky a spôsob jej doručenia:**

Uchádzač vloží ponuku do samostatnej nepriehľadnej obálky. Obálka ponuky musí byť uzatvorená, prípadne zabezpečená proti nežiadúcemu otvoreniu a označená údajmi:

* adresou verejného obstarávateľa
* adresou uchádzača (jeho obchodné meno a adresa sídla alebo miesta podnikania),
* označením: **„NEOTVÁRAŤ – OBUV PrV“**
* ponuky je potrebné doručiť na adresu verejného obstarávateľa poštou alebo osobne v podateľni na prízemí hlavnej budovy VŠC DUKLA Banská Bystrica, Hutná 3, 974 04 Banská Bystrica, číslo dverí 125 v čase od 08,00 hod. do 11,00 hod.

Z dôvodu zamedzenia šírenia ochorenia COVID-19 verejný obstarávateľ žiada uchádzačov, ktorí budú predkladať cenové ponuky osobne v podateľni na prízemí hlavnej budovy VŠC DUKLA Banská Bystrica, aby mali prekryté horné dýchacie cesty rúškom, šálom, šatkou alebo iným vhodným spôsobom, na rukách mali hygienické rukavice a dodržiavali odstup minimálne 2 m od ostatných osôb.

**12. Lehota na predkladanie ponúk uplynie: dňa 18. júna 2020 o 11,00 hod.**

- v prípade doručenia poštou musí byť ponuka v stanovenej lehote doručená na adresu: VŠC DUKLA Banská Bystrica, Hutná 3, 974 04 Banská Bystrica. Dátum poštovej pečiatky nie je rozhodujúci,

- ponuky predložené po lehote na predkladanie ponúk nebudú otvorené a budú vrátené na adresu odosielateľa uvedenej na obale s ponukou,

- po uplynutí lehoty na predkladanie ponúk nie je možné predložené ponuky odvolať.

- ponuky po predložení nemožno meniť ani dopĺňať,

- po uplynutí lehoty na predkladanie ponúk je zmena alebo doplnenie ponuky vylúčená.

- prípadná oprava zrejmých chýb a nesprávností, ktoré vznikli pri vyhotovení ponuky je možná aj o uplynutí lehoty na predkladanie ponúk,

- ponuky sa predkladajú v slovenskom jazyku a v mene EUR.

**13. Lehota viazanosti ponúk**: 3 mesiace od predloženia ponuky

**14. Obsah ponuky:**

**Cenová ponuka musí obsahovať:**

- identifikačné údaje uchádzača (obchodný názov, adresa uchádzača alebo miesto jeho podnikania, meno, priezvisko a funkcia štatutárneho zástupcu, IČO, DIČ, IČ DPH, bankové spojenie (názov, adresa a sídlo peňažného ústavu), číslo bankového účtu, kontaktné telefónne číslo, e-mailová adresa kontaktnej osoby – príloha č. 2 tejto Výzvy,

- cenovú ponuku nacenenú v súlade s prílohou č. 1, prílohou č. 2 tejto Výzvy. Predmet zákazky nie je rozdelený na časti. Uchádzač predloží ponuku na celý predmet zákazky. Celkový rozsah predmetu zákazky je uvedený v prílohe č. 1 tejto Výzvy. V celkovej ponukovej cene uchádzača musia byť započítané, o. i. aj náklady na dopravu,

- cena musí byť stanovená v zmysle zákona NR SR č. 18/1996 Z. z. o cenách v znení neskorších predpisov a musí byť stanovená vo formáte:

* ako cena celkom bez DPH,
* výška a sadzba DPH
* cena celkom vrátane DPH

- pokiaľ uchádzač nie je platcom DPH, tak na túto skutočnosť v ponuke upozorní. Cena musí zahŕňať všetky náklady uchádzača súvisiace s predmetom obstarávania.

**15. Ponuka ďalej bude obsahovať doklady pre preukázanie podmienok účasti nasledovne:**

- **osobné postavenie -** uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) zákona č. 343/2015 Z. z. o verejnom obstarávaní,

- **čestné vyhlásenie uchádzača o neprítomnosti konfliktu záujmov** v zmysle § 23 zákona č. 343/2015 Z. z. o verejnom obstarávaní,

- **čestné vyhlásenie uchádzača,** že nemá uložený zákaz účasti vo verejnom obstarávaní v zmysle § 32 ods. 1 písm. f) zákona č. 343/2015 Z. z. o verejnom obstarávaní,

**16. Kritérium na hodnotenie ponúk:** Najnižšia celková cena v € s DPH.

**17. Typ zmluvy:** Výsledkom postupu vo verejnom obstarávaní bude Objednávka podľa Obchodného zákonníka.

**18. Ďalšie informácie verejného obstarávateľa:**

- proti rozhodnutiu verejného obstarávateľa pri postupe zadávania zákazky s nízkou hodnotou podľa § 117 zákona nie je možné podať žiadosť o nápravu, ani námietky v zmysle platného zákona o verejnom obstarávaní,

- verejný obstarávateľ na vyhodnotenie ponúk vymenuje minimálne trojčlennú komisiu. Vyhodnocovanie ponúk komisiou je neverejné,

- všetkým uchádzačom, ktorých ponuky sa vyhodnotia bude bezodkladne (najneskôr do 10 pracovných dní odo dňa otvárania obálok) oznámený výsledok vyhodnotenia ponúk,

- verejný obstarávateľ si vyhradzuje právo uzatvoriť zmluvu s uchádzačom umiestneným v poradí za úspešným uchádzačom, ak z rôznych dôvodov nedôjde k uzatvoreniu zmluvy s úspešným uchádzačom, resp. úspešný uchádzač od nej odstúpi,

- uchádzači nemajú nárok na náhradu nákladov spojených s účasťou na tomto obstarávaní.

**19. Požadované obchodné podmienky dodania predmetu zákazky:**

- splatnosť faktúry je do 30 kalendárnych dní odo dňa jej doručenia objednávateľovi,

- úhradu ceny predmetu zákazky uskutoční objednávateľ po odovzdaní a prevzatí celého predmetu zákazky na základe faktúry vystavenej dodávateľom,

- faktúra musí obsahovať všetky náležitosti daňového dokladu stanovené zákonom,

- v prípade, ak faktúra za predmet zákazky nebude obsahovať všetky náležitosti daňového dokladu alebo bude obsahovať nesprávne alebo neúplné údaje, objednávateľ je oprávnený ju do dátumu splatnosti vrátiť dodávateľovi. Dodávateľ faktúru podľa charakteru nedostatku buď opraví alebo vystaví novú faktúru. Na opravenej alebo novej faktúre vyznačí nový dátum splatnosti.

**20. Dôvod zrušenia zadania zákazky**

- nebude predložená ani jedna ponuka,

- ani jeden z uchádzačov nesplnil podmienky výzvy,

- ani jedna z predložených ponúk nevyhovie požiadavkám verejného obstarávateľa,

- sa zmenili okolnosti, za ktorých bolo toto obstarávanie vyhlásené,

- ponuka uchádzačov bude vyššia ako predpokladaná cena obstarávania,

- uchádzači nemajú nárok na náhradu nákladov spojených s účasťou na tomto obstarávaní,

- verejný obstarávateľ si vyhradzuje právo odmietnuť všetky predložené ponuky.

V Banskej Bystrici dňa 8.6.2020

 pplk. Mgr. Roman Benčík

 riaditeľ VŠC DUKLA B. Bystrica

**Prílohy:**

Príloha č. 1: Špecifikácia predmetu zákazky

Príloha č. 2: Návrh na plnenie kritérií

Príloha č. 3: Čestné vyhlásenie uchádzača o neprítomnosti konfliktu záujmov

Príloha č. 4: Čestné vyhlásenie uchádzača, že nemá zákaz vo verejnom obstarávaní

 **Príloha č. 1**

**ŠPECIFIKÁCIA PREDMETU ZÁKAZKY**

**Názov predmetu zákazky:** *„Súčiastky naturálneho odievania pre profesionálnych vojakov*

*VŠC DUKLA Banská Bystrica - obuv“*

**TECHNICKÁ ŠPECIFIKÁCIA OBUVI**

1. **SLUŽOBNÁ POLTOPÁNKA K ROVNOŠATE**

**Vrchový materiál:** Lícová hovädzinová useň hrúbky 1,2 – 1,4 mm

**Podšívka:** Prírodná bravčová useň, textil v oblasti priehlavku

**Podošva:** Termoplastický kaučuk, jemný dezén, protišmykové vlastnosti

**Vkladacia stielka:** Vlepovacia kožená stielka z jemnej bravčovej usne. Mäkká penová podstielka v oblasti päty, ktorá tlmí nárazy pri chôdzi.

1. **TOPÁNKY PRE ŠPECIALISTOV – LETNÉ**

**Vrchový materiál:** Lícová tlačená hovädzinová useň hrúbky 1,8 – 2,0 mm s extra priedušnou úpravou, kombinovaná s pružným teytilom na jazyku a golieriku. Useň s PU nánosom na špičke a päte pre trvácnosť. Vrchové materiály vodeodolné a priedušné.

**Podšívka:** Elastická GORE-TEX Extended comfort s maximálnou priedušnosťou a oderuodolnosťou, golierik je tvorený z elastického 3D textilu.

**Podošva:** Gumenný nášľap s bežeckou konštrukciou, nezávislé časti pre lepší grip, EVAc medziposdošva tlmí nárazy a prispieva k pohodliu, antistatická, odolná proti olejom a pohonným látkam.

**Vkladacia stielka:** Penová dvojvrstvová s vysokou nasiakavosťou a priedušnosťou, s vláknami s antibakteriálnymi účinkami, anatomicky tvarovaná, vrstva pamäťovej peny v oblasti päty, vysokoodolný textil na povrchu, antistatická, prateľná.

 Obuv má systém ventilácie, pružný jazyk a golierik pre maximálne pohodlie, inovovaný systém stabilizácie päty, mäkká opora päty, rýchle uťahovanie šnúrok, pútko v päte pre uľahčenie obutia, systém pre pevné utiahnutie pod členkom. Ochrana proti prepichnutiu ostrými predmetmi zospodu, antistatické vlastnosti, vrecko na šnúrky.

1. **TOPÁNKY DO SŤAŽENÝCH KLIMATICKÝCH PODMIENOK - ZIMNÉ**

**Vrchový materiál:** Lícová hovädzinová useň hrúbky 2,2 – 2,4 mm, kombinovaná s usňou hrúbky 1,2 – 1,4 mm. Useň s PU nánosom je po celom obvode obuvi. Vrchové materiály vodeodolné a priedušné.

**Podšívka:** GORE-TEX Insulated comfort novej generácie s dutými vláknami pre čo najlepšie udržanie tepla v obuvi, golierik je tvorený z 3D textilu.

**Podošva:** Gumenný nášľap s multifunkčným dezénom, masívna PUR medzipodošva tlmí nárazy, izoluje chlad odspodu a prispieva k pohodliu.

**Vkladacia stielka:** Drysole s netkanou textíliou s vysokou odolnosťou proti odieraniu, výborná nasiakavosť a vysychavosť potu, anatomicky tvarovaná.

Obuv má systém ventilácie, ochrana proti okopaniu okolo celej obuvi.

1. **OBUV ŠPORTOVÁ BEŽECKÁ**

Športová obuv je riešená priehlavkovým strihom so šnurovacím spôsobom uzatvárania.

Zvršok je tvorený kombináciou textilného a syntetického materiálu, ktorý je nanesený na netkanej textílii. Časť z kombinačných vrchových materiálov musí mať reflexné vlastnosti. Obuv musí mať riešené penové výplne, ktoré zabezpečujú nohe pohodlie. Zvršok musí byť vybavený textilnou našívacou stielkou, vlepovacou alebo vkladacou stielkou zloženou z materiálu podšívok s podlepenou penou. Šnurovací systém musí byť tvorený 14 dierkami (1 ks obuvi), ktoré sú umiestnené na podkrúžkovej časti zvršku. Vnútorná časť podšívky obuvi musí byť kompletne z úpletu, ktorý je prišitý k vrchnej časti zvršku na švík. Zvršok je pripevnený k podošve lepením. V pätnej časti podošvy musí byť gélová vložka, kvôli tlmiacim účinkom pri došľape.

**Vrchový materiál:** textilný vrchový úplet na báze PA alebo PES

**Podšívka:** textil na báze PA alebo PES

**Výplň:** peny na báze PUR

**Našívacia stielka**: textilná

**Podošva:** guma/EVAc

**Šnurovadlo:** na báze PA alebo PES

**Vlepovacia/vkladacia stierka:** textil s podlepenou penou

**PODMIENKY DODANIA:**

Konečná cena musí zahŕňať všetky náklady spojené s dodaním predmetu zákazky.

Verejný obstarávateľ upozorňuje záujemcov, aby prípadné odkazy vo výzve na predkladanie ponúk a v jej prílohách na obchodné meno, osobitné označenie výrobcu, výrobku alebo materiálu, ktorými sa identifikuje konkrétny výrobca, považovali iba za určenie parametrov porovnateľných výrobkov a materiálov a zároveň verejný obstarávateľ vyžaduje, aby parametre výrobkov (a ich ekvivalenty) boli dodržané na kvalitatívnej úrovni minimálne takej (a lepšej) ako je stanovené v týchto podkladoch. To znamená, že verejný obstarávateľ umožňuje v súťažnej ponuke naceniť ekvivalent výrobku, t. j. výrobok porovnateľný s tým, ktorý je uvedený v tejto výzve.

**V prípade, ak obuv ponúkaná zo strany osloveného uchádzača nebude spĺňať požiadavky verejného obstarávateľa uvedené v technických vlastnostiach, je verejný obstarávateľ oprávnený takúto cenovú ponuku neprijať.**

 **Príloha č. 2**

**NÁVRH NA PLNENIE KRITÉRIÍ**

Súťažná ponuka:

Predmet zákazky: ***„Súčiastky naturálneho odievania pre profesionálnych vojakov***

***VŠC DUKLA Banská Bystrica - obuv “***

1. Základné údaje uchádzača:

Obchodné meno spoločnosti:

Adresa sídla spoločnosti:

Konateľ spoločnosti:

IČO:

DIČ:

IČ DPH:

Bankové spojenie:

Číslo účtu:

IBAN:

Tel:

E-mail:

|  |  |  |  |
| --- | --- | --- | --- |
| **Názov predmetu zákazky** | **Počet párov** | **Cena v € bez DPH za pár** | **Celková cena v € bez DPH**  |
| Služobná poltopánka k rovnošate | 8 |  |  |
| Topánky pre špecialistov - letné | 20 |  |  |
| Topánky do sťažených klimatických podmienok - zimné | 15 |  |  |
| Obuv športová bežecká | 60 |  |  |
| **CELKOVÁ CENA SPOLU v € bez DPH:** |  |
| **CELKOVÁ CENA SPOLU v € s DPH:** |  |

Dátum: Podpis: ...........................................

 (meno, priezvisko a funkciu oprávnenej osoby uchádzača)

\*Pokiaľ uchádzač nie je platcom DPH, tak na túto skutočnosť v ponuke upozorní. Cena musí zahŕňať všetky náklady uchádzača súvisiace s predmetom obstarávania, vrátane dopravy.

**Príloha č. 3**

**Obchodné meno, adresa alebo sídlo uchádzača:**

**ČESTNÉ VYHLÁSENIE O NEPRÍTOMNOSTI KONFLIKTU ZÁUJMOV**

Ja, .........................................................................................................................................

ako konateľ spoločnosti/živnostník.........................................................................................

so sídlom ..............................................................................................................................

týmto

**čestne vyhlasujem,**

že v súvislosti s uvedeným postupom zadávania zákazky:

***„Súčiastky naturálneho odievania pre profesionálnych vojakov***

***VŠC DUKLA Banská Bystrica - obuv “***

- som nevyvíjal a ani nebudem vyvíjať voči žiadnej osobe verejného obstarávateľa, ktorá je alebo by mohla byť zainteresovanou osobou v zmysle § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v súťaži,

- som neposkytol a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,

- budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,

- poskytnem verejnému obstarávateľovi v postupe tohto verejného obstarávania presné, pravdivé a úplné informácie.

 V ................................... dňa: .............................

 .....................................................................

meno a priezvisko funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Vojenské športové centrum Príloha č.4 DUKLA Banská Bystrica**

**ČESTNÉ VYHLÁSENIE UCHÁDZAČA**

predložené v rámci zákazky

***„Súčiastky naturálneho odievania pre profesionálnych vojakov***

***VŠC DUKLA Banská Bystrica - obuv “***

Dolupodpísaný......................................................................., (titul, meno, priezvisko) ako štatutárny zástupca spoločnosti............................................................................ (názov, adresa), čestne vyhlasujem, že v zmysle § 32 ods. 1, písmena f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

spoločnosť........................................................... (názov):

* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V.................................., dňa..................................

Meno a priezvisko štatutárneho zástupcu uchádzača

pečiatka, podpis